OzLabs/hebrew-wiki-articles huggingface dataset:
הדום הקרח וורן

הדום הקרח וורן (באנגלית: Warren Ice Piedmont) הוא הדום קרח, בחוף ריימיל בארץ פאלמר בחצי האי האנטארקטי, שבאנטארקטיקה.

ההדום ממוקם ממערב להרי טראברס, וגובל בצפונו בנונאטאק טרמינוס, ובדרומו בקרחון ריילי.

בעבר ההדום נחשב חלק מקרחון ריילי.

ההדום משתרע בכיוון צפון-מערב - דרום-מזרח.

== היסטוריה ==
=== גילוי ומיפוי ההדום ===

ההדום צולם מן האוויר על ידי צי ארצות הברית בשנת 1966, ונסקר על ידי הסקר האנטארקטי הבריטי בין השנים 1970–1973.

=== מקור השם ===

שמו של ההדום ניתן לו בשנת 1978 על ידי הוועדה המייעצת לשמות אנטארקטיים של בריטניה.

ההדום נקרא על שמו של דאגלס א. וורן (Douglas E. Warren), שהיה מנהל מחלקת הסקרים שמעבר לים (Overseas Surveys) בין השנים 1968–1980, והיה אחראי על המיפוי של אנטארקטיקה מטעם בריטניה.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005], USGS</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:16279 הדום הקרחון וורן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111833 הדום הקרח וורן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15745&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הדום הקרח וורן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

וורן
קטגוריה:הממלכה המאוחדת והאזור האנטארקטי
הר איסינג'ר

הר איסינג'ר או הר איסינגר (באנגלית: Mount Eissinger) הוא הר גדול דמוי מצוק בארץ פאלמר, בחצי האי האנטארקטי, שבאנטארקטיקה.

ההר ממוקם בצידו הצפוני של קרחון ריילי.

פסגת ההר שטוחה ומכוסה שלג; לאורך צידו הצפונית של ההר מצוקי סלע חשופים משלג; המצוק כמעט אנכי, וגובהו 500 מטרים מעל המישור שלרגליו.

גובהו של ההר 1,195 מטרים מעל פני הים.

הר איסינג'ר הוא אחד מהרי טראברס.

== היסטוריה ==
=== גילוי ומיפוי ההר ===

ההר מופה על ידי הסקר הגאולוגי של ארצות הברית בשנת 1974.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של קארלהיינז איסינג'ר (Karlheinz Eissinger), שהיה מהנדס טופוגרפי במשלחת הסקר לארץ אלזוורת' של הסקר הגאולוגי של ארצות הברית, אשר חקרה את ארץ אלזוורת' בין השנים 1968–1969.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:4380 הר איסינג'ר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=124731 הר איסינג'ר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4133&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר איסינג'ר] באתר הגאזט האנטארקטי המשווה SCAR של ממשלת אוסטרליה

== הערות שוליים ==

איסינג'ר
המתווך: ראלף באנץ' והסכסוך הערבי-ישראלי 1949-1947

המתווך: ראלף באנץ' והסכסוך הערבי-ישראלי 1947–1949 הוא ספר עיון שנכתב בידי החוקר אלעד בן-דרור ויצא לאור בשנת 2012 בהוצאת מכון בן-גוריון. בשנת 2016 יצא הספר לאור באנגלית בשם "Ralph Bunche and the Arab-Israeli Conflict: Mediation and the UN 1947–1949". הספר עוסק בפועלו של ראלף באנץ' בשנים 1947–1949 בניסיונות האו"ם בפתרון הסכסוך היהודי-ערבי על ארץ ישראל.

בשנים אלו היה לאו"ם השפעה מכרעת על ההיסטוריה של ארץ ישראל ועל הסכסוך היהודי-ערבי, באותן שנים באנץ' החזיק בתפקידים חשובים בהם יועץ לוועדת החקירה של האו"ם, שהמליצה ב-1947 על תוכנית החלוקה, ראש מזכירות הוועדה שנדרשה להוציא לפועל את תוכנית החלוקה, עוזר בכיר של פולקה ברנדוט, ולבסוף ראש מנגנון התיווך מטעם האו"ם, שסיים רשמית את מלחמת העצמאות, בהסכמי שביתת הנשק שיצרו את גבולות הקו הירוק. בשנת 1950 הוענק לבאנץ' פרס נובל לשלום בין היתר על גיבושה של הסכמי שביתת הנשק.

== ביקורת ==
* 
* Simon A. Waldman, [https://www.academia.edu/37221617/Ralph_Bunche_and_the_Arab-Israeli_Conflict_Mediation_and_the_UN_1947_1949 BOOK REVIEW Ralph Bunche and the Arab-Israeli Conﬂict: Mediation and the UN, 1947–1949], Journal of Israeli History, 2016

==קישורים חיצוניים==
* 
* 

קטגוריה:ספרי 2012
קטגוריה:ספרי עיון בעברית: מלחמות ישראל
קטגוריה:ספרי עיון על הסכסוך הישראלי-פלסטיני
קטגוריה:המנדט הבריטי: ספרים
קטגוריה:ספרי עיון בעברית
קטגוריה:הסכסוך הישראלי-ערבי: ספרים
קטגוריה:היישוב בתרבות
קר דרווין

קֶר דרֵווין (בוולשית: Caer Drewyn) הוא מבצר גבעה מתקופת הברזל המוקדמת הממוקם בין העיירה ל'אנגול'ן לקורוון בדנבישייר, צפון-מזרח ויילס.

המבצר הוקם בתקופת הברזל המוקדמת סביב 500 לפנה"ס על גבעה אסטרטגית החולשת על מפגש עמק הדי עם עמק קלוויד. מבצר קר דווין כלל חומות אבן בעובי של בין 5 ל-7 מטרים בגובה של כ-10 מטרים, המתחם הוקם בצורה מלבנית כאשר הפינה הצפון-מזרחית עוברת על שיא גובה הגבעה, המתחם משתרע על שטח של כ-30,000 מטר רבוע. למבצר שתי כניסות עיקריות, כאשר המרכזית בפינה הדרום-מזרחית כללה מבנה שער הגנתי, בשונה ממבצרי גבעה נפוצים באזור קר דרווין לא כלל חפירים הגנתיים סביב החומות. השימוש של המתחם אינו ברור לחלוטין אך ככל הנראה שימש יישוב קטן מאחורי החומות, ייתכן והמבצר המשיך להיות בשימוש עד לכיבוש הרומאי של צפון ויילס וייתכן שהמשיך להיות בשימוש או שהשתלב ביישוב הרומאי שהוקם בסמוך מדרום (כיום קורוון - Corwen).

על פי אגדה, מבצר קר דרווין שימש את אווין גלינדור כמצודה ומקום לריכוז צבאו במהלך המרד הוולשי בשנת 1400. אווין עצמו היה שליט אזורי שאחוזתו מספר קילומטרים בודדים מזרחית לקר דרווין.

התיאור הראשון של האתר היה בספרו של החוקר הוולשי אדוארד לוייד מסוף המאה ה-17, שתיאר את המתחם כמקום בו שומרים צאן בשעת מלחמה. בסקירה משנת 4–1993 של החזזית על אבני המבצר, נמצאו כ-60 מיני חזזית שונים חלקם נדירים מאוד באזור, מה שמצביע על אפשרות שאבני המבצר הועברו לאתר ממקום מרוחק.

האתר פתוח לציבור ללא תשלום וניתן להגיע עליו בעליה רגלית מהעיירה קורוון.

==תמונות==
<gallery>
Caer Drewyn Celtic Hillfort between the Clwydian Range and the Berwyn Mountains, Corwen, Wales; early Iron Age 01.jpg|השביל המוביל למתחם
Caer Drewyn Celtic Hillfort between the Clwydian Range and the Berwyn Mountains, Corwen, Wales; early Iron Age 09.jpg|חומת האבן הצפונית
Caer Drewyn Celtic Hillfort between the Clwydian Range and the Berwyn Mountains, Corwen, Wales; early Iron Age 24.jpg|הפינה הצפון-מזרחית
Caer Drewyn Celtic Hillfort between the Clwydian Range and the Berwyn Mountains, Corwen, Wales; early Iron Age 19.jpg|חומות המתחם לכיוון דרום ועמק הדי
</gallery>

==ראו גם==
* טירת דינס בראן - מבצר גבעה סמוך ממזרח

==קישורים חיצוניים==

* [https://www.clwydianrangeanddeevalleyaonb.org.uk/caer-drewyn/ קר דווין] מתוך אתר 'אזור היופי הטבעי רכס קלוויד והדי'.

קר דרווין
קטגוריה:ויילס: מבצרי גבעה
קטגוריה:ויילס: אתרים ארכאולוגיים
קטגוריה:דנבישייר
כנופיות לונדון

כנופיות לונדון (באנגלית: Gangs of London) היא סדרת טלוויזיה פעולה בריטית-אמריקאית בבימויו של גארת' אוונס,<ref></ref> המגוללת מאבקים בין כנופיות יריבות לארגוני פשע אחרים בלונדון של ימינו. תשעת פרקי הסדרה ישודרו בבריטניה ב-23 באפריל רשת Sky Atlantic ובארצות הברית ברשת Cinemax.

הסדרה נוצרה על ידי במאי הקולנוע גארת' אוונס ומאט פלנרי, המתארת את עולם הפשע של לונדון. העונה הראשונה עלתה כולה בבכורה -23 באפריל 2020 ברשת Sky Atlantic. רשת הטלוויזיה הפיקה עונה שנייה בת שמונה פרקים לסדרה אשר תשודר בשנת 2022.

== עלילה ==
כנופיות לונדון, מתרחשת בלב אחת הערים הדינמיות והרב-תרבותיות בעולם, מספרת את סיפורה של העיר מתפרקת בשל מאבקי הכוח הסוערים של הכנופיות הבינלאומיות השולטות בה, בוואקום השלטוני הפתאומי שנוצר כאשר ראש משפחת הפשע החזקה ביותר של לונדון נרצח.

במשך 20 שנה היה פין וואלאס הפושע החזק ביותר בלונדון. מיליארדי לירות שטרלינג זרמו בארגונו בכל שנה. אבל עכשיו הוא מת - ואף אחד לא יודע מי הורה על ההתנקשות. עם יריבים בכל מקום, שון וואלאס האימפולסיבי, בסיוע משפחת דומאני מנסה לתפוס את מקום אביו. אם המצב כבר לא היה מסוכן מספיק, התגלגלות השלטון לרגליו שון גורמת לזעזוע בעולם הפשע הבינלאומי. האדם היחיד שעשוי לעזור לו ולהיות בן בריתו הוא אליוט פינץ', שעד כה היה אחד האנשים הזניחים במאבקי הכוח בלונדון, אך מגלה עניין מסתורי במשפחת וואלאס. כאשר רוח הגורל נושבת, אליוט מוצא את עצמו מועבר לפעילות הפנימית של ארגון הפשע הגדול ביותר בלונדון.<ref>https://www.sky.com/watch/gangs-of-london</ref>

== שחקנים ודמויות ==

== קישורים חיצוניים ==
* 

== הערות שוליים ==

קטגוריה:סדרות מתח בריטיות
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות טלוויזיה בריטיות
קטגוריה:תוכניות טלוויזיה שמתרחשות בלונדון
קטגוריה:סדרות משטרה ופשע
קטגוריה:סדרות טלוויזיה אמריקאיות
קפונה (סרט)

קפונה (באנגלית: Capone) הוא סרט פשע ביוגרפי אמריקאי שכתב, ביים וערך ג'וש טראנק, עם טום הארדי בתפקיד הראשי בתור הגנגסטר הידוע לשמצה אל קפונה.<ref></ref> הסרט מתמקד בקפונה לאחר גזר דין שנגזר עליו של 11 שנות מאסר בבית הסוהר באטלנטה כשהוא סובל מעגבת.

הסרט שהיה אמור לצאת לאקרנים ב-12 במאי 2020, הופץ על ידי Vertical Entertainment כוידאו על פי דרישה.

==עלילה==
אל "פונזו" קפונה, איש עסקים אכזרי וחסר רחמים ששלט על שיקגו באגרוף ברזל, היה הגנגסטר ידוע לשמצה והחשש הגדול ביותר של החברה האמריקאית. בגיל 47, אחרי כמעט עשור בכלא, דמנציה שמחמירה, עברו הופך להיות נוכח ומוחשי כשזיכרונות מספרים את מוצאו האלים והברוטלי.
== שחקנים ודמויות ==

== הפקה ==
כבר באוקטובר 2016 הוכרז כי טום הארדי יככב בתפקיד אל קפונה בסרט בשם "פונזו", אותו יביים, יכתוב ויערוך ג'וש טראנק.<ref></ref> הצילומים תוכננו בתחילה לקיץ 2017, כאשר הרדי הודיע כי הוא ישוחרר מתישהו בשנת 2018.<ref></ref> בהמשך נודע כי הארדי במקום זאת יתעסק בהשלמת צילומי הסרט "ונום" בשנת 2017 ובמרץ 2018 הכריז על פונזו בתור הפרויקט הבא שלו.<ref></ref> בהמשך אותו חודש הצטרפו לצוות השחקנים לינדה קרדליני, מאט דילון, קייל מקלכלן, קתרין נרדוצ'י, ג'ק לודן, נואל פישר וטילדה דל טורו, בעוד הצילומים החלו בפועל ב-2 באפריל בניו אורלינס בשנת 2019.<ref></ref><ref></ref><ref></ref> ב-15 באפריל 2020, שוחרר הטריילר הרשמי הראשון ונודע כי שם הסרט הוא Capone.<ref></ref>

== הפצה ==
הסרט הופץ כוידאו לפי דרישה ב-12 במאי 2020, על ידי Vertical Entertainment ולא לבתי הקולנוע, בעקבות מגפת הקורונה.<ref></ref>

== קישורים חיצוניים ==

== הערות שוליים ==

קטגוריה:סרטים ביוגרפיים אמריקאיים
קטגוריה:סרטי פשע אמריקאיים
קטגוריה:סרטים שלא יצאו לאקרנים בעקבות מגפת הקורונה
קטגוריה:פשע אמיתי בקולנוע
קטגוריה:סרטים אמריקאיים משנת 2020
קטגוריה:סרטי 2020
קרחון ריילי

קרחון ריילי (באנגלית: Riley Glacier) הוא קרחון בארץ פאלמר, בחצי האי האנטארקטי, שבאנטארקטיקה.

אורכו של הקרחון 26 קילומטרים; ורוחבו 31 קילומטרים.

הקרחון זורם לכיוון מערב, מהצד המערבי של ארץ פאלמר, ונשפך אל תוך מפרצון ג'ורג' השישי, בין הרי טראברס, והר דיקסי.

הקרחון מבותר בצורה רבה.

== היסטוריה ==
=== גילוי ומיפוי הקרחון ===

הקרחון התגלה ונסקר לראשונה באוקטובר 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.

הקרחון נסקר מחדש בשנת 1949 על ידי סקר שטחי חסות איי פוקלנד.

=== מקור השם ===

הקרחון נקרא על שמו של קוונטין ט. פ. מ. ריילי (Quintin Theodore Petroc Molesworth Riley), עוזר מטאורולוג במשלחת הבריטית אל ארץ גרהאם בין השנים 1934–1937.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12652 קרחון ריילי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12149&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ריילי] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/riley-glacier_antarctica_6624166 מזג אוויר נוכחי מעודכן בקרחון ריילי]
** [https://www.meteoblue.com/en/weather/14-days/riley-glacier_antarctica_6624166 תחזית מזג אוויר עדכנית ארוכת טווח עבור קרחון ריילי]
** [https://www.meteoblue.com/en/weather/archive/yearcomparison/riley-glacier_antarctica_6624166 נתוני מזג אוויר היסטוריים עבור קרחון ריילי]

== הערות שוליים ==

ריילי
קפה וסיגריה

קפה וסיגריה הוא סינגל שהוקלט על ידי הראפר הישראלי נצ'י נצ'. השיר יצא לאור ב-13 באפריל 2014, כסינגל מתוך אלבום האולפן השלישי של נצ'י נצ', "בור ועם הארץ", על ידי חברת התקליטים מאד מאן.

== רקע וכתיבה ==
פזמון השיר לקוח משיר באותו שם בביצוע קוקו מאילת. השיר נכתב והולחן על ידי רביד פלוטניק והופק על ידי ניר דנן וטונה. השיר הוא בסגנון ההיפ-הופ אשר מאפיין שירים נוספים מתוך האלבום.

מילות השיר כוללות אזכור לשירו של ברי סחרוף, "לב שלם".

== הצלחה ==
השיר זכה לשבחים ממבקרי המוזיקה, ואף הושמע רבות בתחנות הרדיו. במצעד הרשמי של גלגלצ, הגיע השיר בשיאו למקום ה-9. כמו כן, השיר היה מועמד לתואר "שיר השנה" במצעד של התחנה, אך לא הצליח להגיע אליו.

נכון לנובמבר 2023, צבר למעלה מ-3.6 מיליון צפיות באתר יוטיוב, וכן למעלה מחצי מיליון השמעות ברשת הזרמת המדיה ספוטיפיי.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990047211320205171/NLI לדף השיר] באתר הספרייה הלאומית

== הערות שוליים ==

קטגוריה:שירי רביד פלוטניק
קטגוריה:שירים בעברית
Everything (תוכנה)

Everything היא תוכנה חופשית, המאפשרת חיפוש מהיר יותר של קבצים ותיקיות במערכת ההפעלה Windows, ביחס לאפשרות החיפוש הסטנדרטית. Everything משיגה את יתרון המהירות, בכך שהיא יוצרת, עם התקנתה, אינדקס של שמות התיקיות והקבצים במערכות הקבצים NTFS ו-ReFS ומעדכנת אותו כל העת, אך לא שומרת ומחפשת את תוכן הקבצים עצמן.

== סקירה כללית ==
Everything נוצרה לראשונה בשנת 2004 על ידי דייוויד קרפנטר. צורת העבודה של התוכנה היא יצירת אינדקס של שמות הקבצים והתיקיות במערכות NTFS ו-ReFS (מערכות הקבצים של Windows) מיד עם התקנתה. לאחר מכן, ממשיכה Everything ומתעדכנת כל העת על שינויים במערכת הקבצים (בכל פתיחה מחדש של התוכנה). בעקבות העובדה כי Everything לא שומרת את תוכן הקבצים עצמן, אלא רק את שמות הקבצים והתיקיות ועל-פיהן מבצעת את החיפוש, נחשב החיפוש ב-Everything למהיר הרבה יותר מפעולת חיפוש סטנדרטית ב-Windows. להמחשה, זמן יצירת האינדקס של כלל הקבצים במערכת ההפעלה בעזרת Everything יערוך שנייה אחת בלבד בהתקנות Windows חדשות (כ-120,000 קבצים) וכדקה אחת בלבד במערכות עם כ-1,000,000,000 קבצים<ref name=":0"></ref> (וממילא, בהתאם לכך גם זמן החיפוש). גם ביחס לצריכת משאבים וזיכרון, נחשב Everything לכלי ידידותי ונוח, כאשר על כ-1,000,000,000 קבצים צורכת התוכנה רק כ-75MB RAM ו-45MB מתוך שטח הכונן<ref name=":0" />.

Everything מציעה גם אפשרות חיפוש של קבצים מסוג ספציפי בלבד (לדוגמה, רק קובצי וידאו או מסמכים / רק קובצי וידאו מסוג MP4).

== קישורים חיצוניים ==

* 
* 

== הערות שוליים ==

קטגוריה:תוכנה חופשית
קטגוריה:תוכנה חינמית
סו ג'ונסון

סו ג'ונסון (באנגלית: Sue Johnson; 19 בדצמבר 1947 – 23 באפריל 2024) הייתה פסיכולוגית קלינית, מטפלת זוגית וסופרת קנדית.<ref name="Fisher"></ref> היא הייתה ידועה בעבודתה בתחום הפסיכולוגיה בנושא קשרים רומנטיים, וכן בתחום ההתקשרות. הייתה אחת ממייסדות שיטת טיפול זוגי ממוקד רגש.<ref></ref>

== ביוגרפיה ==
ג'ונסון סיימה תואר ראשון בספרות אנגלית באוניברסיטת הול בשנת 1968, ובעלת תואר דוקטור בפסיכולוגיה וייעוץ מאוניברסיטת קולומביה הבריטית אותו קיבלה בשנת 1984.<ref name=":0"></ref> 
עד יציאתה לגמלאות כיהנה כפרופסור במחלקה לפסיכולוגיה באוניברסיטת אוטווה. יחד עם לס גרינברג, פיתחה ג'ונסון שיטה לטיפול זוגי ממוקד רגש (EFT), גישה פסיכותרפית לזוגות המבוססת על תאוריית היקשרות, תפיסה הערכתית, ופסיכולוגיה הומניסטית.<ref name="Fisher"/><ref name=":1"></ref> היא הקימה את המרכז הבינלאומי למצוינות בטיפול ממוקד רגשי, המציע הכשרה ב-EFT לאנשי מקצוע בתחום בריאות הנפש.<ref></ref>

ג'ונסון חיברה מספר ספרים למטפלים (כולל מדריכי טיפול EFT) ולציבור הכללי.<ref></ref>

בשנת 2016 זכתה ג'ונסון בתואר הפסיכולוג המשפחתי של השנה על ידי האגודה האמריקנית לפסיכולוגיה זוגית ומשפחתית.

בשנת 2017 מונתה לחברת מסדר קנדה.

== עבודות נבחרות ==
; ספרים

; מאמרים

== הערות שוליים ==

קטגוריה:פסיכולוגים קנדים
קטגוריה:סופרות קנדיות
קטגוריה:סופרים קנדים
קטגוריה:בוגרות אוניברסיטאות ומכללות בממלכה המאוחדת 
קטגוריה:בוגרי אוניברסיטאות ומכללות בממלכה המאוחדת 
קטגוריה:בוגרות אוניברסיטת קולומביה הבריטית
קטגוריה:בוגרי אוניברסיטת קולומביה הבריטית
קטגוריה:נשים זוכות פרסים: מדע וטכנולוגיה
קטגוריה:חברי מסדר קנדה
קטגוריה:קנדיות שנולדו ב-1947
קטגוריה:קנדים שנולדו ב-1947
קטגוריה:נפטרות ב-2024
קטגוריה:קנדים שנפטרו ב-2024
Playlist: The Very Best of Toni Braxton

Playlist: The Very Best of Toni Braxton (רשימת שירים: הטוב ביותר של טוני ברקסטון) הוא אלבום הלהיטים הרביעי של זמרת ה-R&B האמריקאית טוני ברקסטון אשר יצא כחלק מסדרת אלבומים של חברת סוני BMG והופץ על ידי חברות הבת שלהם לגסי רקורדס ולה-פייס רקורדס.

אלבום הלהיטים יצא לאור בארצות הברית ב-28 באוקטובר 2008.

== רקע ותוכן ==
האוסף מכיל את השירים המצליחים ביותר של ברקסטון לצד מספר שירים פחות מוכרים וגרסת רמיקס לשיר "Spanish Guitar". סך הכל מכיל האלבום 14 שירים. בשנת 2013, יצאה מהדורה מחודשת לאלבום הלהיטים, אשר חלק משירי האלבום המקורי הוחלפו בשירים אחרים פחות מוכרים של ברקסטון. גם מהדורה זו כללה 14 שירים.

== רשימת רצועות ==
# "He Wasn't Man Enough"
# "Hit the Freeway"
# "You Mean the World to Me"
# "Un-Break My Heart"
# "How Could an Angel Break My Heart"
# "Maybe"
# "You're Makin' Me High"
# "How Many Ways"
# "Seven Whole Days"
# "A Better Man"
# "Breathe Again"
# "I Belong to You"
# "Let It Flow"
# "Spanish Guitar"

== קישורים חיצוניים ==

==הערות שוליים==

קטגוריה:אלבומי אוסף מ-2008
קטגוריה:אלבומי טוני ברקסטון
ברקסטון, טוני
קטגוריה:אלבומי אוסף באנגלית
קטגוריה:אלבומים שהופקו על ידי אל.איי. ריד
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי רודני ג'רקינס
קטגוריה:אלבומי חברת לה-פייס רקורדס
לס גרינברג

לסלי סמואל גרינברג (באנגלית: Leslie Samuel Greenberg; נולד ב-30 בספטמבר 1945) הוא פסיכולוג קנדי יליד יוהנסבורג, דרום אפריקה, ואחד ממפתחי הטיפול ממוקד הרגש.<ref name="APA"></ref> הוא פרופסור אמריטוס לפסיכולוגיה באוניברסיטת יורק בטורונטו, וגם מנהל המרפאה לטיפול ממוקד רגש בטורונטו.<ref name="York"></ref> מחקריו מתייחסים לשאלות הנוגעות לאמפתיה, תהליך פסיכותרפיה, הברית הטיפולית ורגש בתפקוד האדם.
== חייו ==
גרינברג למד הנדסה ועבד כמהנדס לפני שעשה את הדוקטורט שלו בפסיכולוגיה באוניברסיטת יורק בשנת 1975. עם המנחה שלו לורה נורת 'רייס, שלמדה אצל קרל רוג'רס באוניברסיטת שיקגו, הוא החל לבצע מחקר בפסיכותרפיה, בניסיון ליצור מודל מתמטי של אינטראקציות בין מטפל למטופל בשימוש בטכניקות של ניתוח משימות. הוא הושפע גם בתחילת הקריירה שלו מהמודל הקונסטרוקטיביסטי של חואן פסקואל-לאון.

תפקידו האקדמי הראשון היה באוניברסיטת קולומביה הבריטית בפסיכולוגיית הייעוץ, והוא סיים לימודי חינוך במכון לחקר הנפש בקליפורניה בשנת 1981. בתחילה הוכשר בגישת טיפול מרוכזת לקוח, לאחר מכן הוא אימן בטיפול בגשטאלט ובמשך השנים נחשף לגישות רבות אחרות הכוללות טיפול מערכתי- אינטראקטיבי, פסיכודינאמי וקוגניטיבי. הוא שב לאוניברסיטת יורק בשנת 1986 כפרופסור לפסיכולוגיה. מתוך הכרות עם שיטות אלה ובשיתוף תפיסות מתאוריית ההתקשרות ייסד יחד עם סו ג'ונסון את הטיפול הזוגי ממוקד הרגש.

גרינברג פרסם מאמרים רבים והיה שותף לכתיבת הספרים העיקריים בנושא גישות ממוקדות רגש לפסיכותרפיה. הוא חבר מייסד של החברה לחקר שילוב פסיכותרפיה (SEPI) ונשיא עבר של החברה למחקר פסיכולוגי (SPR), ממנו קיבל את פרס הקריירה למחקר מכובד בשנת 2004. האיגוד הפסיכולוגי הקנדי העניק לו את הפרס המקצועי לתרומות מכובדות לפסיכולוגיה כמקצוע, והאגודה הפסיכולוגית האמריקאית העניקה לו את פרס ה- APA על תרומות מקצועיות מכובדות למחקר יישומי ואת פרס קרל רוג'רס. הוא שימש כחבר מערכת של כתבי עת רבים בתחום הפסיכותרפיה, כולל Journal of Clinical Psychology, Journal of Consulting and Clinical Psychology, Journal of Family Psychology, Journal of Marital & Family Therapy, Journal of Psychotherapy Integration and Psychotherapy Research .<ref name="CV2005"></ref>

== קישורים חיצוניים ==
* 
* 

==הערות שוליים==

קטגוריה:פסיכולוגים קנדים
קטגוריה:בוגרי אוניברסיטת יורק
קטגוריה:בוגרי אוניברסיטת ויטווטרסראנד
קטגוריה:קנדים שנולדו ב-1945
הדיוויזיה ה-52 (בריטניה)

הדיוויזיה ה-52 של הצבא הבריטי (לואולנד) היא דיוויזיה בריטית אשר לחמה במלחמות העולם.

==היסטוריה==
===הקמת הדיוויזיה===
הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.

===מלחמת העולם הראשונה===
סמל הדיוויזיה במלחמת העולם הראשונה
בקיץ 1914 גויסה הדיוויזיה והחלה באימונים, וביוני 1915 לחמה במהלך המערכה בגליפולי כחלק מהקורפוס השמיני. בקיץ 1916 נשלחה הדיוויזיה למצרים, ובאוגוסט אותה שנה היא לחמה בקרב רומני. בשנת 1917 לחמה הדיוויזיה בקרב עזה הראשון ובקרב עזה השני, ולאחר מכן מילאה חלק חשוב בהבסת העות'מאנים בקרב עזה השלישי ואף נטלה חלק בכיבוש ירושלים. באפריל 1918 הועברה הדיוויזיה לחזית המערבית, שם לחמה במהלך מתקפת מאה הימים, ובכלל זה במהלך הקרב השני על הסום וקרב אראס. לאחר המלחמה, בשנת 1919, שוחררו חייליה והדיוויזיה פורקה.

===בין המלחמות===
בשנת 1921 הוקמה הדיוויזיה מחדש, כחלק מהצבא הטריטוריאלי. בשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-15 (הסקוטית).

===מלחמת העולם השנייה===
לאחר הפינוי מדנקירק נשלחה הדיוויזיה לצרפת כחלק מחיל המשלוח הבריטי השני, אולם פונתה תוך זמן קצר במסגרת מבצע אריאל. הדיוויזיה התאמנה בלוחמה הררית, והייתה מיועדת למבצעים בנורווגיה, אולם בסוף מבצעים אלו לא יצאו אל הפועל. בקיץ 1944 הוכפפה הדיוויזיה תחת פיקוד הארמייה המוטסת הראשונה, ואף תוכננה ליטול חלק במבצע מרקט גארדן, אולם לבסוף חלקה במבצע בוטל. בסתיו 1944 נשלחה הדיוויזיה להולנד, שם לחמה בקרב שפך הסכלדה, כחלק מהארמייה הקנדית הראשונה. לאחר מכן לחמה הדיוויזיה בקרבות בגרמניה עד סוף המלחמה, כאשר הקרב האחרון שנטלה בו חלק היה הקרב על המבורג.

=== לאחר המלחמה ===
בשנת 1946 פורקה הדיוויזיה, ובשנת 1947 הוקמה הדיוויזיה הסקוטית ה-51/52, אולם היא פוצלה בשנת 1950 לחטיבה ה-51 (היילנד) ולחטיבה ה-52 (לואולנד), אשר הפכו בשנת 1961 לפיקודים מחוזיים, וכיום הם מהווים את גדודי המילואים של הרגימנט המלכותי של סקוטלנד.

== לקריאה נוספת ==
* ג'ון גריינג'ר, "הלחימה על ארץ ישראל-1917", הוצאת מודן והוצאת 'מערכות' של צה"ל, 2012.
*פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007.

==קישורים חיצוניים==
* [https://web.archive.org/web/20181022151726/http://www.ordersofbattle.com/Units/UnitData?UniX=1888 הדיוויזיה ה-52]

קטגוריה:עוצבות בריטיות שלחמו בחזית המערבית במלחמת העולם הראשונה
52
52
The Best So Far

The Best So Far (בעברית: הטוב ביותר עד כה) הוא אלבום הלהיטים השלישי של הזמרת האמריקאית טוני ברקסטון אשר הופץ באופן אקסקלוסיבי בברזיל. האלבום מכיל את 14 השירים המצליחים ביותר בקריירה שלה ברקסטון כמו השירים "Un-Break My Heart", "He Wasn't Man Enough" ו-"Breathe Again".

עם יציאתו נכנס אלבום הלהיטים אל המקום השני במצעד האלבומים שבברזיל.<ref></ref>

== רקע ==
אלבום הלהיטים יצא במקביל לאלבום האוסף The Essential Toni Braxton, אשר יצא בשאר העולם מלבד ברזיל. כל השירים אשר הופיעו ב-"The Essential" הופיעו גם באלבום הלהיטים הזה, מלבד השיר "Spanish Guitar", שהופיע באלבום הלהיטים הזה, אך באלבום השני הופיע במקומו רמיקס לשיר "Royal Garden".

בנוסף לכך, אלבום הלהיטים זכה להצלחה בברזיל כאשר הגיע למקום השני במצעד האלבומים הברזילאי ולמעמד פלטינה ברזילאית.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)<ref></ref>
|פלטינה
|60,000
|}

== קישורים חיצוניים ==

==הערות שוליים==

קטגוריה:אלבומי אוסף מ-2007
קטגוריה:אלבומי טוני ברקסטון
קטגוריה:אלבומי אוסף באנגלית
קטגוריה:אלבומים שהופקו על ידי דייוויד פוסטר
שדה השלג פרסל

שדה השלג פרסל (באנגלית: Purcell Snowfield) הוא שדה שלג, במרכז האי אלכסנדר, שבאנטארקטיקה. 

רוחבו של שדה השלג 28 קילומטרים.

שדה השלג ממוקם בין החלק המזרחי של הרי קולברט, לבין החלק המערב של רכס דאגלס.

== היסטוריה ==
=== גילוי ומיפוי הרמה ===

הרמה מופתה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שמה של הרמה ניתן לה על ידי הוועדה המייעצת לשמות אנטארקטיים של בריטניה.

הרמה נקראת על שמו של המלחין האנגלי הנרי פרסל; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:12192 שדה השלג פרסל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=130433 שדה השלג פרסל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11712&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR שדה השלג פרסל] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6638640.html שדה השלג פרסל] באתר mindat

== הערות שוליים ==

פרסל
פרסל
טיפול ממוקד רגש

טיפול ממוקד רגש (באנגלית: Emotionally Focused Therapy ובראשי תיבות: EFT) היא שיטת טיפול פסיכולוגית אינטגרטיבית המשלבת את תאוריית ההתקשרות שפיתחו ג'ון בולבי ומארי אינסוורת' עם יסודות התפיסה המערכתית שפיתח לודויג פון ברטלנפי ומיושמת בטיפול משפחתי שפיתח סלבדור מינושין בשילוב תפיסות הומניסטיות חווייתיות שההוגה המרכזי שבהן הוא קארל רוג'רס.<ref></ref>

את השיטה פיתחו בשנות ה-80 לס (לאסלי) גרינברג וסו (סוזן) ג'ונסון - מטפלים זוגיים קנדיים במקור.

השיטה שמה במוקד את הרגשות המבוססים על צרכים פסיכולוגיים ראשוניים - והצורה שבה הם באים לידי ביטוי.

==ראו גם==
* גברים בטיפול זוגי
* התמקדות (פסיכולוגיה)

== לקריאה נוספת ==
* קריאה נוספת על צרכים פסיכולוגיים ראשוניים ניתן למצוא במאמרה של קרול דווק -[https://psycnet.apa.org/doiLanding?doi=10.1037%2Frev0000082 From Needs to Goals and Representations: Foundations for a Unified Theory of Motivation, Personality, and Development] בה היא מחלקת את הצרכים לשלושה צרכים בסיסיים: צורך בקבלה (Acceptance) צורך ביציבות בת ניבוי (Predictability) וצורך בתחושת מסוגלות (Competence) שעל גביהם נבנים שלושה צרכים נוספים: צורך באמון (Trust) צורך בשליטה (Control) וצורך בהערכה עצמית (self-esteem/status). למעשה, כל 2 צרכים בסיסיים יוצרים צורך מתקדם יותר וכל הצרכים יחד מאפשרים את בניית הצורך בעצמי אחיד (self-coherence) - בעל זהות ומשמעות.

== קישורים חיצוניים ==
* [https://www.hebpsy.net/articles.asp?id=3031 טיפול ממוקד רגש] - באתר "פסיכולוגיה עברית"
* [https://www.youtube.com/watch?v=xQCg-jC25fo&feature=emb_logo סרטון הסבר של סו ג'ונסון המסביר על טיפול ממוקד רגש]
* [https://youtu.be/QpbmxHBWJqM סרטון הסבר של לס גרינברג על טיפול ממוקד רגש]
* 

==הערות שוליים==
שדה שלג

שדה שלג ב[[הר ריינייר. המים הנמסים מן השדה ממלאים בריכות מי קרחונים.]]
שדה השלג פאלמר על [[הר הוד במדינת אורגון שבארצות הברית]]
שדה שלג או נווה (באנגלית: snow field או neve) הוא הצטברות של שלג וקרח קבועים (כל ימות השנה), הנמצאים בדרך כלל מעל קו השלג, בדרך כלל בשטח הררי או שטח קרחוני. 

מקורם של קרחונים בשדות שלג. הקצה התחתון של קרחון בדרך כלל נקי משלג בחודשי קיץ. חלקם העליון של קרחונים הוא לרוב שדה השלג – שדה קרח מכוסה שלג. הצטברות השלג הופכת לקרח, ומזינה את זרימת הקרחון.

== ראו גם ==
* קרחון
* גאומורפולוגיה קרחונית
* כיפת קרח
* קרחון ימי
* שדה קרח
* מדף קרח
* הדום קרח
* מפל קרח

== קישורים חיצוניים ==

*
קטגוריה:צורות נוף
קטגוריה:מדעי כדור הארץ
קטגוריה:קרח
קטגוריה:שלג
קטגוריה:גאולוגיה קרחונית
קטגוריה:קרחונים
Playlist: The Very Best of Destiny's Child

Playlist: The Very Best of Destiny's Child (בעברית: רשימת שירים: הטוב ביותר של הדסטיניז צ'יילד) הוא אלבום האוסף השלישי של להקת הבנות האמריקאית דסטיניז צ'יילד אשר יצא לאור ב-9 באוקטובר 2012 על ידי קולומביה רקורדס על מנת לציין 15 שנים מקום הלהקה.

האלבום מכיל 14 שירים מכל אלבומי האולפן של הלהקה.

== ביקורת והצלחה ==
עם יציאתו האלבום קיבל ביקורות חיוביות ממבקרי המוזיקה ששיבחו את בחירת השירים אם כי חלק מהם גם מתחו ביקורת על כך שאין שום שיר חדש באלבום. האלבום הגיע למקום ה-77 במצעד האמריקאי ולמקום ה-17 במצעד אלבומי ה-R&B וההיפ-הופ ובכך הפך לאלבום שדורג הכי גבוה במצעדים במסגרת סדרת הוצאות אלבומי האוסף של סוני מיוזיק.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי דסטיניז צ'יילד
קטגוריה:אלבומי אוסף באנגלית
דסטיניז צ'יילד
קטגוריה:אלבומי חברת קולומביה רקורדס
Love Songs (אלבום של דסטיניז צ'יילד)

Love Songs (בעברית: שירי אהבה) הוא אלבום האוסף השלישי של להקת הבנות דסטיניז צ'יילד, אשר יצא ב-25 בינואר 2013. בניגוד לשני אלבומי האוסף הראשונים שלהן האלבום לאו דווקא כולל את הלהיטים הגדולים שלהן אלא באופן כללי שירים מאלבומיהם הקודמים אשר המשותף להם או שכולם עוסקים באהבה ומערכות יחסים.<ref name=":0"></ref>

בנוסף האלבום כולל שיר מקורי בשם "Nuclear" שהיה לשיר הראשון שהלהקה הקליטה מאז התפרקותה. עטיפת האלבום מבוססת על העטיפה ללהיט "Lose My Breath".<ref name=":0" />

== הצלחה מסחרית ==
בארצות הברית האלבום הגיע בשיאו למקום ה-72 ומכר 6,000 עותקים בשבוע הראשון ליציאתו. בשבוע שלאחר כן האלבום ירד למקום ה-132 ובשבוע השלישי ירד שוב, למקום ה-151 וכך גם בשבוע הרביעי כאשר ירד למקום ה-166. בשבוע החמישי שלו האלבום כבר לא הופיע במצעד. במצעד אלבומי ה-R&B האמריקאי הוא הגיע למקום ה-7 ובמצעד אלבומי ה-R&B וההיפ-הופ האמריקאי הוא הגיע למקום ה-14.

בבריטניה האלבום הגיע למקום ה-44 במצעד האלבומים הבריטי הרשמי ולמקום ה-3 במצעד אלבומי ה-R&B. באירלנד האלבום הגיע בשיאו למקום ה-27. גם באירופה האלבום הגיע למיקומים נמוכים, למשל באיטליה הגיע למקום ה-69, בשווייץ למקום ה-89 ובצרפת למקום ה-149.

באוסטרליה האלבום הגיע למקום ה-14 ולמקום ה-14 במצעדים האלבומים האורבניים במדינה.

== רשימת רצועות ==

== מיקומי שיא ==

==קישורים חיצוניים==

==הערות שוליים==

קטגוריה:אלבומי דסטיניז צ'יילד
קטגוריה:אלבומי אוסף באנגלית
קטגוריה:אלבומים שהופקו על ידי טוני דוראן
קטגוריה:אלבומים שהופקו על ידי פארל ויליאמס
קטגוריה:אלבומי חברת קולומביה רקורדס
היינץ גינתר גודריאן

היינץ גינתר גודריאן (בגרמנית: Heinz Günther Guderian; 23 באוגוסט 1914 – 25 בספטמבר 2004) היה איש צבא גרמני, בנו של היינץ גודריאן. הוא היה אוברסט-לויטננט בוורמאכט ולאחר מכן גנרל-מיור בבונדסוור.

==ביוגרפיה==
גודריאן נולד ב-23 באוגוסט 1914 בעיר גוסלאר. אביו היה הגנרל הנודע היינץ גודריאן. הוא למד בתיכון בצלנדורף והתגייס לרייכסווהר ב-1 באפריל 1933. הוא שירת בחיל השריון וכעבור שנתיים הועלה לדרגת לויטננט. הוא שירת כמפקד מחלקה, ולאחד מכן כמפקד פלוגה וכמפקד גדוד ברגימנט הפאנצר ה-1 וה-35. עם פרוץ מלחמת העולם השנייה ב-1939 הוא לחם ב והוענק לו צלב הברזל דרגה שנייה. שנה לאחר מכן הוא לחם ב ונפצע פעמיים במהלכה. הוא למד במכללת המטכ"ל וסיים את לימודיו ב-1942. לאחר מכן הוצב ביחידות פאנצר שונות עד מאי 1944, עת הוצב במטה דיוויזיית הפאנצר ה-116, תפקיד אותו מילא עד תום המלחמה. ב-5 באוקטובר הוא קיבל את עיטור צלב האבירים של צלב הברזל, ולאחר מכן לחם ב ובקרב יער הירטגן, לפני שנלכד בכיס הרוהר ונפל בשבי בעלות הברית באפריל 1945.

הוא הוחזק כשבוי מלחמה עד 1947, ולאחר שחרורו היה חבר בארגון גהלן. בעקבות הקמת הבונדסוור הוא חזר לצבא ומונה למפקד גדוד הפאנצר ה-3, ואחר כך הועבר לפקד על בריגדת הפאנצר ה-14. הוא הגיע לדרגת גנרל-מיור ומילא משימות מטה וניהול, ובהמשך מונה למפקח הכללי של כוחות הפאנצר - אותו תפקיד אותו מילא אביו בזמנו. ב-1972 הוא עוטר בצלב הגדול של עיטור הכבוד של הרפובליקה הפדרלית הגרמנית ופרש מהצבא שנתיים לאחר מכן. לאחר פרישתו פרסם ספרי היסטוריה על מלחמת העולם השנייה. הוא נפטר בבון ב-25 בספטמבר 2004.

==קישורים חיצוניים==

* [https://portal.dnb.de/opac.htm?method=simpleSearch&cqlMode=true&query=idn%3D1007941405 היינץ גינתר גודריאן] באתר הספרייה הלאומית הגרמנית 
* [https://de.linkfang.org/wiki/Heinz_Günther_Guderian היינץ גינתר גודריאן] באתר linkfang 
* [http://www.juergenruwe.de/ver/guderian.html היינץ גינתר גודריאן] באתר juergenruwe 
===מאמרים של גודריאן (הבן) שהתפרסמו במערכות===
* 
* 

קטגוריה:גנרלים בבונדסוור
קטגוריה:מעוטרי צלב האבירים
קטגוריה:מעוטרי צלב הברזל
קטגוריה:אנשי הוורמאכט
קטגוריה:גרמנים שנולדו ב-1914
קטגוריה:גרמנים שנפטרו ב-2004
ג'ורג' קרטרייט

ג'ורג' קרטרייט (באנגלית: George Cartwright;) היה קצין צבא אנגלי, סוחר וחוקר בניופאונדלנד ולברדור. על שמו נקרא יישוב בכניסה למפרץ סנדוויץ', שבקנדה.

== משפחה ==
ג'ורג' קרטרייט נולד במרנהאם בנוטינגהאמשייר, אנגליה, אח בכור לאדמונד קרטרייט, איש הדת וממציא הנול המכני ושל ג'ון קרטרייט, קצין ימי ורפורמטור בפרלמנט האנגלי.<ref>Hunt, David (2004). "Cartwright, Edmund (1743-1823)". Oxford Dictionary of National Biography. Oxford University Press.</ref>

== קריירה צבאית ==
קרטרייט הפך לצוער באקדמיה המלכותית הצבאית בלונדון כשהיה בן חמש עשרה. תחילה הוא שירת בהודו. בשנת 1759 הועלה לדרגת סגן בהיותו באירלנד. בשנת 1760 היה המזכיר הצבאי של המרקיז של גרנבי בגרמניה וקצין מטה בפיקוד הדוכס פרדיננד מבראונשווייג. בשנת 1762 קיבל את הועלה לדרגת קפטן, חזר לאנגליה משנת 1762 עד 1766.<ref></ref>

== מסעות לניופאונדלנד ולברדור ==
אחיו של ג'ורג' קרטרייט, ג'ון קרטרייט, היה סגן ראשון בספינת חיל הים גורנזי. בשנת 1766 שייט ג'ורג' קרטרייט עם אחיו לאורך חוף ניופאונדלנד בספינת חיל הים הזאת.

בשנת 1768 שט שוב ג'ורג' קרטרייט לניו-פאונדלנד בהפלגתו של ג'ון קרטרייט בניסיון ליצור קשר עם התושבים הילידים המתגוררים על האי ניופאונדלנד.

בין 1770 ל -1786 הקים ג'ורג' קרטרייט מספר תחנות דייג מכף צ'ארלס למפרץ סנדוויץ' ופיתח שם קשרים עם האינואיטים ואנשי האינו. ההצלחות הכספיות שלו היו מעורבות במקרה הטוב, והנפילות הכלכליות הרבות שלו נגרמו בגלל פשיטות של פריבטירים אמריקאים בשנת 1778.<ref></ref>

בשנת 1772 הביא ג'ורג' קרטרייט לאנגליה חמישה אינואיטים מאזור לברדור. עם זאת, לא ברור האם הדבר נעשה בכוח או בשיתוף פעולה עם האנשים שנבחרו. הם נסעו באוניה לאירלנד ואנגליה. הם הובאו לתצוגה באירלנד ואנגליה, ומשכו את תשומת ליבו של המלך ג'ורג' השלישי, ורבים אחרים כולל ציבור גדול. בדומה לילידים אחרים של לונדון בעבר, משפחת האינואיטים הזו הפכה לאטרקציה בלונדון הג'ורג'ית.

במאי 1773 תכנן קרטרייט והאינואיטים שאיתו, את המסע חזרה ללברדור. עם זאת, עוד לפני שעזבו את התמזה, חלקם חלו באבעבועות שחורות. כעבור שלושה שבועות מתו ארבעה מתוכם ורק אשה צעירה נותרה בחיים וחזרה ללברדור. כמעט שנה לאחר מכן, קרטרייט ציין את האסון שהתרחש אחרי שובה של האשה - "האינואיטים של דרום לברדור נמחקו כמעט לחלוטין על ידי המחלה." <ref></ref>

== חזרה לאנגליה ==
בשנת 1786 שב סופית קרטרייט לאנגליה. הוא פרסם את זכרונותיו בשנת 1792 והמשיך להתעניין בפוליטיקה ובעסקים בלברדור. הוא שירת זמן מסוים במיליציית נוטינגהאם בזמן מלחמות נפוליאון עד 1817.

הוא נפטר 19 במאי 1819 במנספילד, אנגליה. אהבתו ללברדור לא פסקה עד מותו כפי שהוא העיד על כך.

בעיירה קרטרייט, בלברדור, ישנה אנדרטה המנציחה אותו ואת אחיו ג'ון. עליה נכתב: "לזכרו של ג'ורג 'קרטרייט, סרן בגדוד ה-37 של הוד מלכותו ... שבמרץ 1770 התיישב בחוף לברדור ... גם של ג'ון קרטרייט, קצין ימי... ".

==קישורים חיצוניים==

== הערות שוליים ==

קטגוריה:מגלי ארצות בריטים
קטגוריה:אינואיטים
קטגוריה:בריטים שנולדו ב-1740
קטגוריה:בריטים שנפטרו ב-1819
פרדריק לייטון

פרדריק לייטון (באנגלית: Frederic Leighton; 1830, סקרבורו – 1896, לונדון) היה צייר ופסל בריטי. עבודותיו עוסקות בנושאים מיתולוגיים, קלאסיים ומקראיים, בסגנון אקדמי.
== ביוגרפיה ==
לייטון החל את לימודי האמנות שלו אצל האמן האוסטרי אדוארד וואן שטיינל ובהמשך אצל הצייר האיטלקי ג'ובאני קוסטה.

בגיל 17 הוא פגש את הפילוסופ הגרמני ארתור שופנהאואר בפרנקפורט וצייר את דיוקנו, בגיל 24 עבר לפירנצה שם למד באקדמיה לאמנויות יפות, בין השנים 1855 עד 1859 עבר לפריז שם פגש את ז'אן-אוגוסט-דומיניק אנגר, אז'ן דלקרואה, ז'אן-בטיסט קאמי קורו, ואת ז'אן-פרנסואה מילה.

בשנת 1860 עבר ללונדון וחבר לקבוצת ציירים, משוררים, מבקרים ופסלים אנגליים בשם האחווה הפרה-רפאליטית, בשנת 1864 הוא חבר למוסד האמנות הבריטי האקדמיה המלכותית לאמנויות ובשנת 1878 מונה לנשיאו למשך שמונה שנים, בשנת 1900 ציוריו ייצגו את בריטניה בתערוכה העולמית של פריז (1900), היה מהוגי התנועה האסתטית, תנועה שחרתה על דגלה את האסתטיקה והיופי, כאידיאל עליון בכל תחומי החיים.

קיבל תואר אצולה בריטי, והספיק לאחוז בתואר במשך יום אחד עד למותו.

==גלריה==
<gallery>
Frederic Lord Leighton-The Sluggard-Victoria and Albert Museum.jpg|העצלן במוזיאון ויקטוריה ואלברט
Frederic Lord Leighton-An Athlete Struggling with a Python-Royal Academy of Arts-2.jpg|אתלט נאבק בפיתון באקדמיה המלכותית לאמנויות
Leighton Captive Andromache.jpg|אנדרומאכה בשבי
Frederic Leighton, 1st Baron Leighton of Stretton - Jonathan’s Token to David - Google Art Project.jpg|יהונתן מורה לנערו להביא אליו את החצים אשר ירה על מנת להזהיר את דוד
Frederick Leighton- Elijah in the Wilderness.jpg|אליהו במדבר
Lord Frederick Leighton FLL006.jpg|דדלוס ואיקרוס
Flaming June, by Frederic Lord Leighton (1830-1896).jpg|להבות יוני במוזיאון לאמנות בפונסה
Frederic Leighton-Orfeo ed Euridice-1864.jpg|אורפיאוס עומד להביט באורידיקה
Hercules Wrestling with Death for the Body of Alcestis, by Frederic Lord Leighton, England, c. 1869-1871, oil on canvas - Wadsworth Atheneum - Hartford, CT - DSC05068.jpg|הרקולס נלחם בתנטוס להשבת אלקסטיס לעולם החיים במוזיאון ואדסוורת אתניאום
Frederic Leighton - The Garden of the Hesperides.jpg|"גני הספרידות"
1869 Frederic Leighton - Electra at the Tomb of Agamemnon.jpg|אלקטרה ליד קברו של אביה אגממנון
Frederic, Lord Leighton - Perseus and Andromeda - Google Art Project.jpg|פרסאוס ואנדרומדה
Burton's House-Damasacus- by Frederic Leighton 1871.jpg|ביתם של איזבל וריצ'רד פרנסיס ברטון בדמשק, סביבות 1870
Leighton-The Fisherman and the Syren-c. 1856-1858.jpg|הדייג והסירנה בהשראת שיר "הדייג" של גתה במוזיאון וגלריה לאמנות בריסטול
</gallery>

==קישורים חיצוניים==

* 
* 

קטגוריה:ציירים בריטים
קטגוריה:פסלים אנגלים
קטגוריה:בריטים שנולדו ב-1830
קטגוריה:בריטים שנפטרו ב-1896
קטגוריה:מונצחים בשלט כחול של ארגון המורשת האנגלית
קטגוריה:זוכי פרס רומא
קטגוריה:מקבלי אות לגיון הכבוד
החורש (בצלאל)

"החורש" או "החורש בשדה" הוא מוטיב עיטורי שכיח ביצירות בצלאל, בית מדרש לאמנות ולמלאכות-אמנות מן השנים 1911–1929.

==תיאור==
דמות "החורש" היא דמותו של יהודי-תימני, בעל חזות תנכי"ת, החורש במחרשה הרתומה לזוג שוורים. הוא מוצג בזווית אלכסונית, המעניקה לתיאור עומק. התיאור עוצב בבצלאל, בית מדרש לאמנות ולמלאכות-אמנות באזור השנים 1911–1913. מעצבו איננו ידוע, אך ייחסו אותו בעבר לזאב רבן או לאריך גולדברג. מוטיב חקלאי זה שימש כביטוי ציוני לקשר שבין העם היהודי לאדמת ארץ-ישראל. ברוב המקומות, מוצג החורש בתוך פורמט מעוגל של מעין מדליון בקוטר של כ-13–14 ס"מ.

בצלחת עם מוטיב זה הנמצאת באוסף מוזיאון ישראל (1912–1929), לדוגמה, מופיע החורש בתוך מדליון במרכזה של צלחת נוי שסביבה דגם עיטורי של חיטה. תחת המדליון מופיעה הכתובת "עבד אדמתו ישבע לחם", הלקוחה ממשלי (יב: יא) והכתובת "הזורעים בדמעה ברנה יקצורו", הלקוחה מתהילים (קכו: ה). בשנת 1913 הופיע "החורש" גם במרכז כריכתו של "ספר הזהב השני של הקרן הקיימת לישראל, שנוצר בבית-הספר. סביב לוח מרכזי זו שובצו תבליטים נוספים, ובהם דמויות נוספות של חקלאים ופועלים.

במשך השנים הפך החורש לדימוי רווח בעבודות של ממשיכי "בצלאל". האומן שמואל קרצ'מר, עשה שימוש בדגם זה בסיכות שנוצרו עבור "החלוץ". השימוש במוטיב זה נמשך עד לשנות ה-50–60 של המאה ה-20, אז נעשה שימוש בעיצוב זה בהטבעה על לוחות נחושת ששימשו לעיטור אלבומי תמונות. בעבודות אלו לא נשמר הפורמט העגול, וגם איכות ההטבעה הייתה ירודה. לצד עיצוב זה נוצרו עוד כמה דגמים של דמות החורש. בין היתר יצר ידוע תיאור של חורש עם גמל לרגלי מגדל דוד.

==גלריה==
<gallery>
קובץ:ירושלים - ספרי הזהב ,כרכים א' ו- ב'-JNF016557.jpeg|ספר הזהב הראשון (משמאל) והשני (מימין) של קק"ל
קובץ:חורש קרצמר.jpg|"החלוץ", סיכה מתוצרת שמואל קרצ'מר (1920–1940?)
קובץ:החורש אלבום.jpg|החורש, תבליט נחושת על כריכת אלבום (1950–1970)
</gallery>

==הערות שוליים==

קטגוריה:זאב רבן
קטגוריה:בצלאל, בית מדרש לאמנות ולמלאכות-אמנות
קטגוריה:אמנות יהודית
קטגוריה:תבליטים
קטגוריה:איקונוגרפיה ציונית
Destiny's Child Video Anthology

Destiny's Child Video Anthology (בעברית: אנתולוגיית וידאו של דסטיניז צ'יילד) הוא אלבום הווידאו הרביעי של להקת הבנות האמריקאית דסטיניז צ'יילד אשר יצא לאור ב-21 במאי 2013 על ידי חברת התקליטים קולומביה.<ref name=":0"></ref>

האלבום מכיל 16 קליפים אשר הלהקה צילמה במהלך הקריירה שלה.<ref name=":0" />

== הפקה וביקורת ==
הוא הופק על ידי אקיל בראון, בנות הלהקה ואביה של ביונסה מת'יו נואלס אשר שימשו במפיקים בפועל. על מנת לקדם את האלבום הציעו הלהקה לחברות הוצאה לאור עותקים של האלבום כדי לחלק לקוראים שלהם דרך האינטרנט.

עם יציאתו, האלבום קיבל ביקורות חיוביות מהמבקרים ששיבחו את הוויזואליה של הקליפים והכוריאוגרפיות שלהם.

== רקע והוצאה ==
אלבום זה יצא לאור כחלק ממהדורה מיוחדת של סוני מיוזיק וחברת הבת שלה לגסי רקורדס וזהו גם היה האלבום האחרון שיצא לאור דרך מהדורה זו. עטיפת האלבום בו נראות בנות הלהקה בשמלות המדמות זנבות של בתולות ים נלקחה מתוך הקליפ לשיר "Cater 2 U" בו נראו בנות הלהקה באותן השמלות. לקראת הפצת האלבום הלהקה שיתפה פעולה עם אתר TheDrop.fm אשר הציע לקוראיו כחלק מרכישת הספרים את האלבום במתנה ביחד עם חולצות טריקו וספר ההופעות של הלהקה.

בנוסף לכך, מגזין Jet ארגן תחרות ובמסגרתה חולקו 5 עותקים בחינם של האלבום וגם מגזין Juicy ארגן תחרות דומה.

== רשימת רצועות ==

==קישורים חיצוניים==

==הערות שוליים==

קטגוריה:אלבומי וידאו מ-2013
קטגוריה:אלבומי דסטיניז צ'יילד
קטגוריה:אלבומי וידאו באנגלית
קטגוריה:אלבומי חברת קולומביה רקורדס
פלום

פלום (בנורווגית: Flåm) הוא כפר מתויר במחוז סוגן והפיורדים אשר במערב נורווגיה. הכפר ממוקם בעמק פלומסדאלן אשר נמצא בקצה הפיורד נרייפיורד.

בשנת 2014 מנתה אוכלוסיית הכפר 350 תושבים.

== היסטוריה ==
בשנת 1670 נבנתה כנסיית פלום, שהחליפה כנסיית לוחות עתיקה.

בשנת 1923 החליט הפרלמנט הנורווגי לממן את הקמת מסילת קו פלום. בשנת 1942 החלה הפעלה סדירה של רכבות (מונעות קיטור) בקו פלום.

== תחבורה ==
שדה התעופה הקרוב ביותר לכפר הוא שדה התעופה סוגנדאל שממוקם במרחק 70 קילומטרים מפלום.

כביש E16 בין אוסלו לברגן עובר בפלום.

== תיירות ==
החל מסוף המאה ה-19 הכפר מהווה יעד תיירותי פופולרי. כיום מגיעים לכפר קרוב ל-450,000 מבקרים בשנה. רובם מגיעים לכפר באמצעות רכבת בקו פלום (שאורכו 20 קילומטרים) העובר בין פלום למירדאל אשר היא אחת ממסילות הרכבת התלולות ביותר בעולם. בבניין תחנת הרכבת הישן של פלום נמצא כיום מוזיאון המוקדש לקו פלום.

בנמל של פלום עוגנות כ-160 אוניות שייט בשנה.

== גלריה ==
<gallery mode="packed">
Kjosfossen.jpg|מפל שוספוס אשר נמצא בפאתי הכפר בו עוצרות הרכבות בקו רכבת פלום בדרכן ליישוב
Trainstationinflam.jpg|תיירים בתחנת הרכבת בפלום
Flåm 51.jpg|נמל פלום
View of the Aurlandsfjord, Aurlandsvangen and Flam from below the Prest Summit.jpg|מבט על פלום מהר סמוך
MSC Fantasia in Flåm (1).jpg|MSC Fantasia עוגנת בפלום
Flåm Norway P&O MV Britannia.jpg|P&O MV Britannia עוגנת בפלום 
</gallery>

== קישורים חיצוניים ==

* 
* [https://web.archive.org/web/20171114174728/https://www.visitflam.com/en/informasjon/webkamera/ מצלמת רשת בפלום]

קטגוריה:נורווגיה: יישובים
פול פיי

פול ברג'ס פיי הבן (באנגלית: Paul Burgess Fay Jr.; 8 ביולי 1918 – 23 בספטמבר 2009) היה מזכיר הצי של ארצות הברית בפועל במהלך חודש נובמבר 1963, החודש האחרון לכהונתו של נשיא ארצות הברית ג'ון פיצג'רלד קנדי, שהיה ידידו הקרוב.

==ביוגרפיה==
פול פיי נולד בסן פרנסיסקו, קליפורניה לפול ברג'ס פיי האב ולרעייתו, קתרין אוליבר פיי. הוא התחנך בבית הספר תאצ'ר שבאוג'יי, קליפורניה, ולמד באוניברסיטת סטנפורד. ב-1941, לאחר סיום לימודיו בסטנפורד, הוא עבד בחברת הבנייה של אביו שעסקה בעבודות ריצוף באזור מפרץ סן פרנסיסקו. 
===שירות בצי===
עם הצטרפותה של ארצות הברית למלחמת העולם השנייה, לאחר המתקפה על פרל הארבור, הוא התגייס לצי ארצות הברית. הוא עבר הכשרה בבית הספר לקצינים של הצי והוצב לאימונים בטרפדת סיור במלוויל, רוד איילנד, שם ג'ון קנדי היה מדריכו. השניים הוצבו יחדיו באותו בסיס בדרום האוקיינוס השקט, אם כי הם לא צוותו על אותו כלי שיט. במהלך המלחמה עוטר פיי בכוכב הארד, כאשר סירתו נפגעה על ידי טורפדו שהוטל על ידי מטוס יפני, שבקע חור בגוף הסירה מתחת לפני המים אך לא התפוצץ. פיי הצליח להשיב את הסירה לבסיס שם היא הוטבעה.

עם תום שירותו הצבאי שב פיי לארצות הברית וחזר לעבוד בחברה של אביו. ב-5 באוקטובר 1946 הוא נשא לאישה את אניטה מרקוס ונולדו להם שלושה ילדים.
===פעילות פוליטית===
פיי וקנדי הפכו לידידים קרובים ופיי היה פעיל במסעי הבחירות של קנדי כאשר זה האחרון התמודד על מושב בבית הנבחרים, לאחר מכן על מושב בסנאט, ולבסוף, כאשר הוא התמודד בבחירות לנשיאות של 1960. בחתונתו של קנדי שימש פיי כסדרן.

ב-1961, עם בחירתו של קנדי כנשיא מונה פיי כתת-מזכיר הצי, על אף התנגדותו של מזכיר ההגנה רוברט מקנמארה. בחודש נובמבר 1963 שימש פיי כמזכיר הצי בפועל ולאחר רצח קנדי הוא התפטר והמשיך לשמש כתת-מזכיר הצי עד 1965. 
===שנותיו האחרונות===
ב-1966 הוא כתב ספר על קנדי,שהיה לרב-מכר, "העונג שבחברתו" (The Pleasure of His Company).

ב-1967 נמכרה חברת הבנייה המשפחתית של פיי והוא ייסד חברת השקעות. הוא היה דירקטור בשתי חברות פיננסיות וחבר בחבר הנאמנים של קרן מכללת המלחמה של הצי.

פול פיי נפטר בביתו בוודסייד, קליפורניה ב-23 בספטמבר 2009, לאחר ששנים רבות לפני כן סבל ממחלת אלצהיימר. הוא נטמן בבית הקברות הולי קרוס בקולמה, קליפורניה.

==קישורים חיצוניים==

* 
* [https://www.almanacnews.com/news/2009/09/25/jfk-friend-paul-red-fay-dies-in-woodside-they-met-in-pt-boat-training-during-world-war-ii "JFK-friend Paul 'Red' Fay dies in Woodside". The Menlo Park Almanac. 25 September 2009.]
* [https://www.washingtonpost.com/wp-dyn/content/article/2009/09/29/AR2009092903750.html Holley, Joe (30 September 2009). "Paul B. Fay Jr., 91 Friend to JFK in War and in Washington". Washington Post. ]
* [https://www.sfgate.com/bayarea/article/Paul-Fay-ex-Navy-official-JFK-friend-dies-3216474.php Nolte, Carl (28 September 2009). "Paul Fay - ex-Navy official, JFK friend - dies". San Francisco Chronicle.]

קטגוריה:מזכירי הצי של ארצות הברית
קטגוריה:בוגרי אוניברסיטת סטנפורד
קטגוריה:קצינים וחוגרים בצי ארצות הברית
קטגוריה:קצינים אמריקאים במלחמת העולם השנייה
קטגוריה:אמריקאים שנולדו ב-1918
קטגוריה:אמריקאים שנפטרו ב-2009
Destiny's Child: The Untold Story Presents Girls Tyme

Destiny's Child: The Untold Story Presents Girls Tyme (בעברית: דסטיניז צ'יילד: הסיפור שלא סופר מבית גירלס טיים) הוא אלבום אוסף של להקת הבנות האמריקאית דסטיניז צ'יילד אשר יצא לאור ב-2 בדצמבר 2019, על ידי חברת התקליטים "Trinitee Urban Records".

שם האלבום נובע מהשם שהיה ללהקה בהתחלה לפני שהתפרסמה: "Girls Tyme".

המטרה של יציאת האלבום לא אושרה עד כה אך הרבה משערים שזוהי ההתחלה של התאחדות הלהקה מחדש.

== רקע ==
ב-25 באוקטובר 2019, מת'יו נואלס מנהל הלהקה לשעבר הודיע כי הוא יוציא בדצמבר אלבום אוסף של הלהקה, עם שירים של הלהקה שלעולם לא פורסמו והוקלטו עוד בימים בהם היו נערות ונקראו תחת השם "גירלס טיים" וחשף את שם האלבום ומועד היציאה שלו בסרטון שפרסם.

האלבום שוחרר לפלטפורמות הסטרימינג ול-iTunes ביחד עם ספר בעל אותו השם.

== רשימת רצועות ==
# ""
# "I Wanna Be Where You Are"
# "Sunshine"
# "Say It Ain't So"
# "Boy I Want You"
# "Girls Tyme Fun"
# "632-5792"
# "Boyfriend"
# "Teacher Fried My Brain"
# "When I Laid My Eyes On You"
# "In My City"
# "Hip House"
# "Blue Velvet"
# "Take Em 2 Another Level"
# "Talking 'Bout My Baby"

==קישורים חיצוניים==

==הערות שוליים==

קטגוריה:אלבומי דסטיניז צ'יילד
Rock and Roll (שיר של לד זפלין)

Rock and roll הוא שיר של להקת הרוק הבריטית לד זפלין. השיר הוא הרצועה השנייה ששוחררה מתוך האלבום הרביעי של ההלקה, Led Zeppelin IV, אשר שוחרר בשנת 1971. השיר נחשב לאחד מהמצליחים של הלהקה וביחד עם Black dog ו-Stairway to Heaven לאחד מלהיטי האלבום. בשיר הופעת אורח של קלידן הרולינג סטונס איאן סטוארט.

== תוכן השיר ==
השיר מדבר על להקה אשר מעוניינת לחזור אל תוך הרוק אנד רול, הלהקה מציינת בשיר שעבר הרבה זמן מאז שהתעסקה ברוק אנד רול ומענויינת לחזור לזה. השיר גדל מתוך הרגל של הלהקה להתחמם תוך כדי ניגון של השיר Keep A-Knockin' של ליטל ריצ'רד והשיר פשוט התפתח משם. בזמן יצירת האלבום Led Zeppelin IV נתקלה הלהקה במחסום כתיבה, דבר שהוביל לייאוש אותו הוציא פייג' על הגיטרה ובכך נוצר הסולו האגרסיבי בשיר. השיר מסתיים בסולו תופים קצר של בונהם, אשר נחשב לאחד מסימני ההיכר שלו וזה אחד מהקטעים האהובים ביותר על רבים ממעריצי הלהקה.

== קישורים חיצוניים ==

קטגוריה:שירי 1972
קטגוריה:שירים באנגלית
קטגוריה:שירים על מוזיקת רוק
קטגוריה:סינגלים בהוצאת אטלנטיק רקורדס
רשימה של איברי רבייה זכריים ונקביים הקשורים זה לזה

רשימה זו של איברי רבייה זכריים ונקביים הקשורים זה לזה מציגה את הקשרים בין איברי הרבייה הזכרים והנקביים והתפתחות מערכת הרבייה, וכיצד הם חולקים אופן התפתחותי משותף. זה הופך אותם להומולוגים ביולוגיים. איברים אלה מובדלים באיברי המין אצל גברים ואצל נשים.

== רשימה ==
{| class="wikitable"
|+
!פרקורסור עוברי
!זכר
!נקבה
|-
|בלוטת מין (גונדה)
|אשך
|שחלה
|-
|
|רשת האשך
|רשת השחלה
|-
| rowspan="2" |צינור פרה-מזונפרי (צינור על שם מולר)
|תוספתן האשך
|חצוצרה
|-
|נאדון הערמונית
|רחם, צוואר הרחם, נרתיק
|-
|אבוביות כליית הביניים או אבוביות מזונפריות
|הצינורות המוציאים, מצד האשך
|עילית השחלה, מצד השחלה
|-
| rowspan="3" |צינור כליית הביניים או צינור מזונפרי (צינור על שם וולף)
|יותרת האשך
|צינור גרטנר
|-
|צינור הזרע
|
|-
|שלפוחית הזרע
|
|-
| rowspan="3" |נצור דרכי המין והשתן
|בלוטת הערמונית
|בלוטת סקין (בלוטת מצד השופכה)
|-
|שלפוחית השתן, שופכה
|שלפוחית השתן, שופכה
|-
|בלוטת קאופר (בלוטת הבולבוס)
|בלוטת ברטולין (בלוטת הפרוזדור הגדולה)
|-
|חפת לביוסקרוטי
|כיס האשכים
|השפתיים הגדולות
|-
|חפת המין ודרכי השתן (חפת אורוגניטלי)
|עור הפין
|השפתיים הקטנות
|-
| rowspan="4" |תלולית גניטלית
|פין
|דגדגן
|-
|בולבוס הפין (Bulb of penis)
|בולבוסים פרוזדוריים
|-
|עטרת הפין
|עטרת הדגדגן
|-
|שוקי הפין
|שוקי הדגדגן
|-
|עורלה
|עורלת הפין
|עורלת הדגדגן (מכסה הדגדגן)
|-
|צפק
|זיז הנרתיק (Processus vaginalis)
|תעלה על שם נוק
|-
|גוברנקולום
|מנחה האשך
|הרצועה העגולה של הרחם
|}

== איברים חיצוניים ==
שלבים בהתפתחות אברי המין החיצוניים אצל הזכר והנקבה: A) לא מובחן; B) נקבה; C) זכר; D) נקבה; E) זכר; F) נקבה.
איברי המין החיצוניים של גברים ושל נשים הם ממקור כמעט זהה. מקורם מהתלולית הגניטלית היוצרת קדמי לחפת הביבי.

התלולית הגניטלית של עובר בן שמונה שבועות זהה בשני המינים. לשניהם אזור העטרה, שיימשך ליצירת עטרת הדגדגן (אצל נקבות) או עטרת הפין (אצל זכרים), חפת וחריץ אורוגניטליים, ותלולית אנאלית. עד השבוע העשירי לערך, איברי המין החיצוניים עדיין דומים.

קטגוריה:מערכת הרבייה
דוד בוארון

דוד בוארון (נולד ב-13 במרץ 1959) הוא כדורגלן עבר ישראלי, ששיחק בעמדת המגן הימני.

==קריירה==
דוד בוארון התחיל בקבוצת הנוער והבוגרים של הפועל שדה עוזיהו בליגה ג'. בגיל 17 עבר לקבוצת הפועל אשדוד ששיחקה בליגה הארצית וערך את הופעת הבכורה מול הפועל טירת כרמל. בוארון שיחק שנתיים בהפועל אשדוד, בעונת הבכורה ירד איתה לליגה א' והמשיך עוד עונה.

בעונת 1980–1981 הצטרף לקבוצת מכבי יבנה ששיחקה בליגה הארצית. ביבנה בוארון היה שחקן הרכב והעפיל עימה לליגה הלאומית בסיום עונת 1981–1982. בעונת 1984–1985 זכה עם מכבי יבנה בגביע הטוטו. בסך הכל שיחק בוארון ביבנה 9 עונות ברציפות, מהן 4 בליגה הארצית ו-5 עונות בליגה הלאומית. לזכותו בישולים ושערים רבים שהבקיע מעמדת המגן.

בעונת 1989–1990 עזב בוארון את מכבי יבנה והצטרף לקבוצת מכבי עירוני אשדוד מליגה א' דרום, איתה העפיל בסיום העונה לליגה הארצית דרך משחקני המבחן. בעונה שלאחר מכן שבר את רגלו במהלך משחק באמצע העונה, פציעה שגרמה לו לפרוש ממשחק.

==תארים כשחקן==
גביע הטוטו
*זכייה (1): עונת 1984–1985

==חיים אישיים==
בוארון מתגורר במושב שדה עוזיהו ומאז הפרישה עובד כמפקח בווטרינריה העירונית של עיריית אשדוד.

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני הפועל אשדוד
קטגוריה:כדורגלני מכבי יבנה
קטגוריה:כדורגלני מכבי עירוני אשדוד
קטגוריה:ישראלים שנולדו ב-1959